text: Granat fundet på fabrik - Forsvaret tilkaldt
  14 januar 2019 kl. 13.54
  En rusten granat landede på sorteringsbåndet på kartoffelmelsfabrik i Toftlund. 
  Det blev en noget anderledes start på ugen på Andels-Kartoffelmelsfabrikken Sønderjylland i Toftlund.
  Jens Christian Jørgensen, direktør, Andels-kartoffelmelsfabrikken Sønderjylland, Toftlund: "Det der viste sig at være en granat, som var blevet fanget af vores magnet og efterfølgende fundet i vores jernestak."
  Midt i arbejdet med at sortere kartofler, dukkede en gammel rusten granat op på sorteringsbåndet.
  - Det der viste sig at være en granat, som var blevet fanget af vores magnet og efterfølgende fundet i vores jernstak, fortæller Jens Christian Jørgensen, direktør på Andels-kartoffelmelsfabrikken Sønderjylland, til TV SYD.
  Arbejdet blev stoppet, og ammunitionsryddere fra Forsvaret blev tilkaldt. De konstaterede, at det var som formodet: en granat. 
  Granaten er nu sprængt væk, og den kan ikke længere gøre skade, oplyser Syd- og Sønderjyllands Politi på Twitter.
  Jens Christian Jørgensen oplyser, at produktionen på fabrikken ellers ikke har været berørt af episoden.
  Kartoflen i Toftlund viste sig ikke at være en kartoffel men, som formodet, en granat. Granaten er nu bortsprængt og kan ikke længere gøre skade. Vagtchefen. #politidk
  
  